പാലായനം ചെയ്യുന്ന 5000 അഫ്ഗാന് പൗരന്മാര്ക്ക് അഭയം നല്കുമെന്ന് യുഎഇ അമേരിക്കയുടെ അഭ്യര്ത്ഥന കാരണമുള്ള താല്ക്കാലിക സൗകര്യമെന്ന് വിശദീകരണം അബുദാബി: താലിബാന് അധികാരം പിടിച്ച അഫ്ഗാനിസ്ഥാനില് നിന്നും കൂട്ടപാലായനം നടത്തുന്ന 5000 അഭയാര്ത്ഥികള്ക്ക് യുഎഇ അഭയമൊരുക്കും. 10 ദിവസത്തേക്ക് താല്ക്കാലികമായി തങ്ങാനുള്ള സൗകര്യമാണ് നല്കുകയെന്ന് യുഎഇ അധികാരികള് അറിയിച്ചു. കാബൂളില് നിന്നും യുഎസ് വിമാനങ്ങളില് അഭയാര്ത്ഥികളെ യുഎഇയില് എത്തിക്കും. അമേരിക്കയുടെ അഭ്യര്ത്ഥന പ്രകാരമാണ് തീരുമാനമെന്നും യുഎഇ വ്യക്തമാക്കി. അതേസമയം, അഫ്ഗാനിസ്ഥാനില് അമേരിക്കയെ സഹായിച്ച സ്വദേശികളുടെ സുരക്ഷ തങ്ങളുടെ ഉത്തരവാദിത്തമാണെന്നാണ് യുഎസ് പ്രസിഡന്റ് ജോ ബൈഡന്റെ പ്രസ്താവന. ഇവരെ അമേരിക്കയില് എത്തിക്കാനവശ്യമായ നടപടികള് സ്വീകരിക്കുമെന്നും ബൈഡന് ഉറപ്പുനല്കിയിട്ടുണ്ട്. ഇതുവരെ 18000 പേരെ അഫ്ഗാനില് നിന്ന് സുരക്ഷിതമായി മാറ്റിയിട്ടുണ്ട്. രക്ഷാ ദൗത്യം വ്യാപിപ്പിക്കാന് സൗഹ്യദ രാഷ്ട്രങ്ങളുമായി കൈക്കോര്ത്തിട്ടുണ്ടെന്നും ബൈഡന് പറഞ്ഞു. സേനാ പിന്മാറ്റത്തിന് പിന്നാലെ ഉടലെടുത്ത അഫ്ഗാനിലെ പ്രതിസന്ധി അമേരിക്കയുടെ വിശ്വാസ്യതയ്ക്ക് കോട്ടം തട്ടാന് കാരണമായിട്ടില്ലെന്നും ജോ ബൈഡന് വിശദീകരിച്ചു. കാബൂള് വിമാനത്താവളത്തിന്റെ സുരക്ഷയ്ക്കായി 6000 സൈനികരെയും യുഎസ് വിന്യസിച്ചിട്ടുണ്ട്.